Diari Oficial de la Generalitat Valenciana


Sumari del DOGV 9498, del 27-12-2022 (2022/12111)

RESOLUCIÓ de 21 de desembre de 2022, del director general d'Agricultura, Ramaderia i Pesca, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aproven les convocatòries ordinàries de les proves d'aptitud sobre els coneixements teoricopràctics per a l'obtenció del títol de mariner pescador a realitzar en l'Institut Politècnic Maritimopesquer del Mediterrani durant l'any 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9498

Data del DOGV
:   27-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12311


Data del document
:   21-12-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * examen

RESOLUCIÓ de 21 de desembre de 2022, del director general d'Agricultura, Ramaderia i Pesca, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aproven les convocatòries ordinàries de les proves d'aptitud sobre els coneixements teoricopràctics per a l'obtenció del títol de mariner pescador a realitzar en l'Institut Politècnic Maritimopesquer del Mediterrani durant l'any 2023. [2022/12420]  
El marc normatiu autonòmic referent als títols professionals del sector pesquer s'ha vist modificat per l'aprovació per l'Estat del Reial decret 36/2014, de 24 de gener, pel qual es regulen els títols professionals del sector pesquer. En conseqüència amb la publicació del Decret 169/2016, d'11 de novembre, del Consell, pel qual es regula l'ensenyament per a l'obtenció de determinats títols professionals del sector pesquer a la Comunitat Valenciana es procedeix a l'adaptació del marc autonòmic referent a aquesta matèria.  
El punt 2 de l'article 4 del Decret 169/2016 estableix que periòdicament l'Institut Politècnic Maritimopesquer del Mediterrani realitzarà proves d'aptitud sobre els coneixements teoricopràctics requerits per a obtindre el títol de mariner pescador, recollits en l'annex III d'aquest Decret.  
Per tant, l'objectiu de la present Resolució és establir les convocatòries ordinàries de les proves d'aptitud sobre els coneixements teoricopràctics per a l'obtenció del títol de mariner pescador per a l'any 2023 a la Comunitat Valenciana.  
D'acord amb els títols competencials de la Constitució Espanyola, l'Estatut d'Autonomia de la Comunitat Valenciana en l'article 49.3.7a, segons la redacció donada per la Llei orgànica 1/2006, de 10 d'abril, de Reforma de la Llei orgànica 5/1982, d'1 de juliol d'Estatut d'Autonomia de la Comunitat Valenciana, recull l?«ensenyament professional nauticopesquer» com a títol competencial exclusiu, sense perjudici del que es disposa en l'article 149 de la Constitució.  
Per tot això, i fent ús de les atribucions que concedeix a la Direcció General d'Agricultura, Ramaderia i Pesca el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, i vista la proposta de l'Institut Politècnic Maritimopesquer del Mediterrani (IPMPM), resolc:  
  
Primer. Convocatòries ordinàries  
Aprovar les convocatòries ordinàries per a l'any 2023 de les proves d'aptitud sobre els coneixements teoricopràctics per a l'obtenció del títol de mariner pescador, a realitzar en l'Institut Politècnic Maritimopesquer del Mediterrani a Alacant.  
El calendari d'exàmens durant l'any 2023 és el següent:  
- 8 de febrer de 2023  
€ 3 de maig de 2023  
€ 27 de setembre de 2023  
€ 13 de desembre de 2023  
  
Segon. Convocatòries extraordinàries  
Excepcionalment es podran convocar proves d'aptitud extraordinàries en dates diferents de les indicades en el punt 1 quan el nombre d'interessats en aquestes així ho justifique. En el cas de ser necessària la realització d'aquestes convocatòries extraordinàries, la informació relativa a aquestes es publicarà en els llocs indicats en el punt 4 d'aquesta resolució.  
  
Tercer. Programa per a l'obtenció del títol de mariner pescador  
En l'annex III del Reial decret 36/2014, de 24 de gener, pel qual es regulen els títols professionals del sector pesquer, modificat pel Reial decret 618/2020, de 30 de juny, pel qual s'estableixen millores en les condicions de treball en el sector pesquer; així com en l'annex III del Decret 169/2016, d'11 de novembre, del Consell, pel qual es regula l'ensenyament per a l'obtenció de determinats títols professionals del sector pesquer a la Comunitat Valenciana, s'estableixen les matèries sobre les quals tractarà l'examen teoricopràctic per a l'obtenció del títol de mariner pescador.  
  
Quart. Informació general  
El model de sol·licitud, la documentació a presentar, les dates de matrícula, l'horari i lloc d'exàmens, el desenvolupament de les proves, l'estructura dels exercicis, els criteris d'avaluació i els requeriments per a superar-los, els requisits dels alumnes, així com tota la informació que es considere necessària per al desenvolupament normal de les proves estaran a la disposició dels interessats amb la suficient antelació en:  
  
- Les direccions territorials de la Conselleria d'Agricultura, Desenvolupament Rural, Emergència Climàtica i Transició Ecològica a Alacant, Castelló i València.  
- L'Institut Politècnic Maritimopesquer del Mediterrani a Alacant.  
  
- La pàgina web: mestreacasa.gva.es/web/5248543814  
€ La pàgina web de la guia PROP de la Generalitat Valenciana:   
http://www.gva.es/va/inicio/procedimientos'id\_proc=18300&version=amp  
  
Cinqué. Tribunals  
Nomenar els tribunals encarregats d'avaluar les proves de aptitud a realitzar en les dates indicades en el punt 1, que tindran la següent composició:  
  
8 de febrer de 2023:  
 Titulars Suplents  
President: Vicedirector de l'IPMPM Director de l'IPMPM  
Secretari: Secretari de l'IPMPM Cap d'estudis de l'IPMPM  
Vocal: Ramón Orts Manarel Amadeu Luchoro Rus  
   
3 de maig de 2023:  
 Titulars Suplents  
President: Director de l'IPMPM Vicedirector de l'IPMPM  
Secretari: Cap d'estudis de l'IPMPM Secretari de l'IPMPM  
Vocal: Amadeu Luchoro Rus Ramón Orts Manarel  
   
27 de setembre de 2023:  
 Titulars Suplents  
President: Vicedirector de l'IPMPM Director de l'IPMPM  
Secretari: Secretari de l'IPMPM Cap d'estudis de l'IPMPM  
Vocal: Ramón Orts Manarel Amadeu Luchoro Rus  
   
13 de desembre de 2023:  
 Titulars Suplents  
President: Director de l'IPMPM Vicedirector de l'IPMPM  
Secretari: Cap d'estudis de l'IPMPM Secretari de l'IPMPM  
Vocal: Amadeu Luchoro Rus Ramón Orts Manarel  
  
  
En el cas que per motius justificats falten el titular i el suplent del president del tribunal, ocuparà aquest càrrec el cap de la família professional maritimopesquera de l'IPMPM. D'igual forma es procedirà en el cas que falten el titular i el suplent del secretari del tribunal.  
  
Contra la present resolució, que no posa fi a la via administrativa, podrà interposar-se un recurs d'alçada davant el secretari autonòmic d'Agricultura i Desenvolupament Rural, en el termini d'un mes comptat des de l'endemà de la notificació, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 21 de desembre de 2022.- El director general d'Agricultura, Ramaderia i Pesca: Antonio Quintana Martínez.